Rikunarita-ORG/Wikinium huggingface dataset:
# Italia (Romeinse Ryk)

Italia in 125 n.C.
**Italia** was in die antike tydperk die geografiese en kulturele kernland van die Romeinse Republiek en latere Keiserryk waaraan besondere godsdienstige, regtelike en politieke status toegeken is.

## Verwysings
# Visvalk

| Visvalk |
| --- |
|  |
| Die Noord-Amerikaanse subspesie |
| Bewaringstatus |
|  Veilig  (IUCN 3.1) |
| Wetenskaplike klassifikasie |
| Domein: | Eukaryota |
| Koninkryk: | Animalia |
| Filum: | Chordata |
| Klas: | Aves |
| Orde: | Accipitriformes of Falconiformes |
| Familie: | **Pandionidae** Sclater en Salvin, 1873 |
| Genus: | Pandion Savigny, 1809 |
| Spesie: | P. haliaetus |
| Binomiale naam |
| Pandion haliaetus (Linnaeus, 1758) |
|  |
|       globale verspreiding |

Legsel van *Pandion haliaetus*
Die **visvalk** (*Pandion haliaetus*) is 'n roofvoël wat aan die suid-, oos en weskus van Suid-Afrika voorkom. Dit is die enigste spesie in die familie van visvalke (*Pandionidae*). Die voël staan in Nederlands as die visarend bekend, maar moet nie met die Afrikaanse visarend verwar word nie.

## Voorkoms

Die voël se kuif is effens wit met 'n donkerbruin masker deur die oë. Die vlerke is donker met wit onderkante.

## Habitat en gewoontes

Die visvalk verkies baaie aan die kus en riviermondings. Hulle kom ook in binnelandse waters, soos die Hardapdam, voor. Hulle broei in Europa en is 'n somerbesoeker aan Suid-Afrika. Hulle is alleenlopend en jag vis uit die lug deur onder die water in te duik om die vis met hul kloue te vang. Dit is bekend dat hul prooi deur visarende gesteel word.

## Sien ook

* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings

## Bron

* Gids tot die Kusgebiede van Suid-Afrika. Jacana Media. 2007. ISBN 978-1-77009-215-0

## Eksterne skakel

*
# Périgord

Die Dordogne-rivier
**Périgord** (Oksitaans *Peiregòrd / Perigòrd*) is 'n historiese provinsie en landskap in die suidweste van Frankryk wat vir sy ryk kulturele erfenis, kookkuns en sy gematigde klimaat bekend staan. Sy naam is afgelei van 'n antieke Keltiese stam, die Petrocorii.

Périgord was oor 'n lang tydperk 'n graafskap van die Middeleeuse Frankryk. As 'n grensgebied was dit in die 14de en 15de eeu 'n omstrede streek in die Honderdjarige Oorlog tussen Frankryk en Engeland en is uiteindelik in 1607 deur Hendrik IV met die Franse Kroon verenig. Périgord se argitektoniese erfenis sluit talle Middeleeuse en Renaissance-kastele in, waaronder Puymartin, Beynac, Losse en Hautefort wat merendeels langs die Dordogne- en Vézère-riviere geleë is. Ander beroemde kastele in die streek is Jumilhac le Grand, Fénelon, Biron, Bourdeilles, Castelnaud, Puyguilhem en Rouffiac.

Die grondgebied van die huidige département Dordogne kom grootliks met dié van Périgord ooreen
Die grense van Périgord het in die afgelope 2 000 jaar nouliks verander - die gebied strek in 'n teoretiese radius van 100 kilometer rondom die hoofstad Périgueux. Sy bewoners word in Frans *Périgordins* genoem. Die grondgebied van Périgord kom ooreen met die huidige département Dordogne (wat die noordelike deel van die administratiewe gewes Akwitanië vorm) en word verder verdeel in vier streke - *Périgord Noir* (die Swart Périgord), *Périgord Blanc* (die Wit Périgord), *Périgord Vert* (die Groen Périgord) en *Périgord Pourpre* (die Purper Périgord).

Die geografiese besonderhede en landskapsvorme maak van Périgord een van die mees ongerepte dele van Frankryk. Die nuutgestigte natuurpark *Parc Naturel Régional Périgord-Limousin* is 'n poging om die plaaslike natuurlandskap vir die nageslagte te bewaar.

Fynproewers in Frankryk en elders vereenselwig die naam Périgord met agrariese produkte van baie hoë gehalte soos eende- en gansvleis (waaronder die beroemde *pâté de foie gras* of ganslewerpatee), truffels en wyne (soos die befaamde rooi en wit Bergerac- en Monbazillac-wyne).

Die historiese hoofstad en huidige prefektuur of administratiewe setel van Dordogne, Périgueux, het 'n lang en ryk geskiedenis. Dit staan nie alleen bekend vir sy antieke Romeinse bouvalle wat gerestoureer is nie, maar na die hele gebied word vanweë die groot aantal prehistoriese plekke selfs as "bakermat van die mensdom" verwys. Die bekendste besienswaardigheid is die grotte van Lascaux met hul prehistoriese rotsskilderye wat oerosse, perde, wild en ander diere uitbeeld - maar geen mense nie. Hulle is sowat 17 000 jaar oud.
# Ondersese berg

'n **Seeberg** of **ondersese berg** (Engels: *seamount*) is 'n berg wat uit die bodem van die see verrys en gewoonlik nie die seevlak bereik nie. Dit is dus nie 'n eiland nie. Hulle word gewoonlik gevorm deur 'n uitgedoofde vulkaan met steil hellings waar die see 'n diepte van 1 000 tot 4 000 m het. Hulle word deur oseanograwe gedefinieer as onafhanklike strukture wat minstens 1 000 m bo die seebodem uitstaan. Die pieke word dikwels honderde tot duisende meters onder die oppervlak gevind en behoort dus tot die diepsee. Daar word beraam dat daar tot 100 000 sulke ondersese berge bestaan, en slegs 'n paar daarvan is nog bestudeer.

Seeberge van vulkaniese oorsprong bestaan in verskillende vorms en groottes en volg 'n vasgestelde patroon van groei, aktiwiteit en sterwe. Onlangs is verskeie aktiewe ondersese vulkane bestudeer, byvoorbeeld Loihi, wat langs die Hawaise eilande geleë is. Skaarser is ondersese berge wat geen vulkaniese oorsprong het nie, maar hulleself van 'n kontinent geskei het deur 'n tektoniese proses.

## Verwysings
# Rorkwal

| **Rorkwal** |
| --- |
|  |
|  |
| Vergelyking in grootte met die gemiddelde mens |
| Bewaringstatus |
|  Bedreig  (IUCN 3.1) |
| Wetenskaplike klassifikasie |
| Koninkryk: | Animalia |
| Filum: | Chordata |
| Klas: | Mammalia |
| Subklas: | Eutheria |
| Orde: | Cetacea |
| Suborde: | Mysticeti |
| Familie: | Balaenoptiidae |
| Genus: | *Balaenoptera* |
| Spesie: | B. physalus |
| Binomiale naam |
| Balaenoptera physalus (Linnaeus, 1758) |
|  |
| Verspreiding van die rorkwal |

Die **rorkwal** (*Balaenoptera physalus*) is 'n seesoogdier wat aan die orde van die baardwalvisse behoort. Dit is die tweede grootste walvis en die tweede grootste dier op aarde, na die blouwalvis, met 'n lengte van tot 27 m.

Rorkwalle is lank en slank, met 'n bruinerig-grys bokant en 'n valer onderkant. Daar word tussen ten minste twee subspesies onderskei: die Noordelike rorkwal van die Noordelike Atlantiese Oseaan en die groter Antarktiese rorkwal in die Suidelike Oseaan. Rorkwalle kom in al die groot oseane van die aarde voor, van poolstreke tot tropiese waters. Hulle is slegs afwesig van die gebiede naby aan die yskappe in beide die Noord- en Suidpool en ander relatief klein gebiede weg van die ope oseaan. Die hoogste bevolkingsdigtheid kom voor in matige en koel waters. Die rorkwal se dieet bestaan uit skole vissies, pylinkvis en skulpdiere, waaronder aasgarnale en planktonkrefies.

Soos ander groot walvisse, was die rorkwal 'n teiken van walvisvangers tydens die twintigste eeu en word dit tans as 'n bedreigde spesie beskou. Die Internasionale Walvisvangskomissie (IWK) het 'n moratorium op kommersiële vangs van die vinwalvis ingebring, alhoewel Ysland en Japan aangekondig het dat hulle van plan is om walvisvangs voort te sit. Japan het verklaar dat dit nie meer as 50 walvisse in die 2008-seisoen sal vang nie. Die spesie word ook deur inwoners van Groenland gevang, onder voorsiening deur die IWK wat hulle toestaan om walvisse te vang om aan hulle lewensbehoeftes te voldoen. Botsings met skepe en onderwatergeraas wat deur menslike aktiwiteit veroorsaak word hou ook 'n bedreiging vir die herstelling van die spesie in.

## Sien ook

* Lys van Suider-Afrikaanse soogdiere
* Lys van Suider-Afrikaanse soogdiere volgens wetenskaplike name
* Suider-Afrikaanse soogdiere en hul ordes

## Verwysings
# Dianthus

| Dianthus |
| --- |
|  |
| Die blom van *Dianthus caryophyllus*. |
| Wetenskaplike klassifikasie |
| Koninkryk: | Plantae |
| Subkoninkryk: | Tracheobionta |
| Divisie: | Magnoliophyta |
| Klas: | Magnoliopsida |
| Subklas: | Caryophyllidae |
| Orde: | Caryophyllales |
| Familie: | Caryophyllaceae |
| Tribus: | Caryophylleae |
| Genus: | Dianthus L. |
| Tipe-spesie |
| *Dianthus caryophyllus* |

Dianthus is ’n blomgenus van sowat 300 spesies in die familie Caryophyllaceae, wat inheems is aan veral Europa en Asië, met ’n paar spesies in Suider- en Noord-Afrika en een spesies in Noord-Amerika. Een van die bekendste spesies is die angelier, *D. caryophyllus*.

## Eienskappe

Die spesies is hoofsaaklik kruidagtige, meerjarige plante; ’n paar is een- of tweejarige plante of lae halfstruike met houtagtige stamme. Die blare is teenstandig, eenvoudig en meestal lineêr met ’n grysgroen of blougroen kleur. Die blom het vyf kroonblare en gewoonlik ’n gekartelde of getande randjie. Hulle is in feitlik al die spesies dof- tot donkerpienk. Een spesie, *D. knappii*, het geel blomme wat pers is in die middel.

Sommige spesies, veral die meerjarige spesies, het ’n sterk, speseryagtige geur.

## Galery

* *Dianthus barbatus*.
* Die angelier, *D. caryophyllus*.
* *Dianthus monspessulanus*.
* *Dianthus carthusianorum*.
* *D. monspessulanus*.
* Rooi *D.caryophyllus*.
* *Dianthus caryophylus* (rooi).
* *Dianthus shinanensis*.

## Eksterne skakels

* Dianthus:The Plant List

* Wikimedia Commons het meer media in die kategorie Dianthus.

* Wikispecies het meer inligting verwant aan Dianthus
* Hierdie artikel is vertaal uit die Engelse Wikipedia
# Inkomstebelasting

Wêreldkaart wat die belastingkoers in verskeie lande aandui.
**Inkomstebelasting** is die geld wat jy uit jou inkomste aan die regering oorbetaal vir dinge soos paaie, skole en hospitale.

Die hoeveel belasting jy betaal hang van verskeie faktore af, waaronder:

* Hoeveel jy verdien;
* Jou ouderdom (of jy jonger of ouer as 65 is);
* Of jy lid van 'n pensioenfonds is of tot 'n aftree annuïteitfonds bydra.

Voorbeelde van inkomste waarop jy belas kan word, is die volgende:

* Inkomste uit diens, bv. salarisse, lone, bonusse, oortydbetaling;
* Byvoordele en sekere enkelbedrae;
* Inkomste uit 'n onderneming of bedryf;
* Beleggingsinkomste, bv. rente, huurinkomste en buitelandse dividende;
* Annuïteite;
* Pensioene; en
* Inkomste uit jou eie besigheid.

## Sien ook

* Suid-Afrikaanse Inkomstediens
# Katolieke Konings

Ferdinand II van Aragon (links) en Isabel I van Kastilië in 'n trouportret.
**Katolieke Konings** of **Katolieke Monarge** (Spaans: *Reyes Católicos*) was die naam wat gegee is aan die egpaar Isabel I van Kastilië (1451-1504) en Ferdinand II van Aragon (1452-1516), soewereine van die Kroon van Kastilië en die Kroon van Aragon, wie se dinastiese unie die begin van die territoriale gebied was. vorming van Spanje. Net so was Isabel en Ferdinand die eerste monarge van Kastilië en Aragon wat deur sommige kroniekskrywers "konings van Spanje" genoem is, hoewel hulle hulself nooit as sodanig bestempel het nie, soos Fernando del Pulgar in sy *Crónica de los Reyes Católicos*.
# Sitbank

Skets van 'n sitkamerbank.
'n Tuinbank
'n Sitbank van klip.
'n Rusbank
'n **Sitbank**, ook 'n **rusbank** genoem, is 'n meubelstuk waarop een of meer mense kan sit. Daar word gewoonlik kortweg van 'n **bank** gepraat. Banke is langwerpig en het soms armleunings en 'n rugleuning om ekstra ondersteuning te bied. Banke sonder 'n rugleuning kan van twee kante gebruik word. In alle gevalle bied die bank sitplek vir meer as een persoon op 'n slag.

Banke word binnenshuis in sitkamers as deel van 'n bankstel aangetref, maar word ook in ander kamers gebruik. Buitekant word banke algemeen in tuine en publieke areas geplaas. Mense kan ook op 'n bank lê, hoewel dit gewoonlik nie die hoofdoel van die bank is nie. In sommige openbare ruimtes, soos lughawens, word stoele eerder as banke aangebring om te voorkom dat mense daarop lê en sodoende te veel spasie opneem.

Banke in huise en ander geboue word gewoonlik opgestop en met leer of sagte materiaal oorgetrek. Banke wat aan die elemente blootgestel is, is gewoonlik hard en van sterker materiale soos metaal, hout of klip vervaardig.

## Sien ook

* Mae West-lippesofa
* Malvalekkersofa

## Eksterne skakels

* Wikimedia Commons het meer media in die kategorie Sitbank.
# Fauna Europaea

**Fauna Europaea** is ’n databasis met inligting oor die wetenskaplike name en verspreiding van alle lewende, veelsellige land- en seediere in Europa. Die geld vir die daarstelling daarvan is aanvanklik deur die Europese Unie verskaf (2000-2004). Die projek word deur die Universiteit van Amsterdam medebestuur.

## Verwysings
# Doodshoofmot

| Doodshoofmot |
| --- |
|  |
| Wetenskaplike klassifikasie  |
| Domein: | Eukaryota |
| Koninkryk: | Animalia |
| Filum: | Arthropoda |
| Klas: | Insecta |
| Orde: | Lepidoptera |
| Familie: | Sphingidae |
| Genus: | *Acherontia* |
| Spesie: | A. atropos |
| Binomiale naam |
| Acherontia atropos Linnaeus 1758 |
|  |
| Verspreidingskaart |
| Sinonieme |
| * *Sphinx atropos* L.
* *Atropos solani* Oken 1815
* *Acherontia sculda* Kirby 1877
* *Acherontia solani* Oken 1815
 |

Die **doodshoofmot**. **doodkop(valk)mot** of **motby** (*Acherontia atropos* L.) is 'n mot wat in Suid-Afrika voorkom.

Dis 'n baie groot indrukwekkende pylstert met 'n opvallende teken op sy toraks wat soos 'n skedel lyk. Die mot kom in Europa, Asië en Afrika voor en sy skedelagtige merk word in baie kulture as 'n slegte teken beskou. Die wetenskaplike naam verwys na die rivier Acheron wat in die Griekse mitologie die grens van die ryk van die dood is en na Atropos, een van die drie skikgodinne wat die lewensdraad gesny het. Hierdie simbool van die dood word ook in 'n rolprent soos The Silence of the Lambs gebruik.

Die mot het die vermoë om piepklanke te maak deur lug in sy maag te trek en dit weer soos 'n buikspreker uit te stoot. Die piepgeluide klink soos die alarm van heuningbye se koningin wat aan die werkers die teken gee om te 'vries'. Die mot gebruik dit om vryelik die byenes se heuning te steel.

Die doodshoofmot se ruspe eet veral plante uit die nagskadu- of aartappelfamilie soos aartappelplante. Die volwasse motte is migrerend en kan snelhede van 50 km/h bereik.

## Galery

### Gemonteerde monster

#### Wyfie

* Dorsal side.
* △ Ventral side.
* Sjabloon:VI-tiny Sjabloon:QI sealBoth side

#### Nabyskoot van die "Doodshoof"

* Sjabloon:VI-tiny
*
*

Divers
*
*
*
*

### In Vivo

*
*
*

### Puppa

*
*
*
*

### Larva

*
*
*
*
*
*
*
*
*
*
*
*
*
*
*
* 4th en finale instar

## Sien ook

* Alfabetiese lys van Suid-Afrikaanse vlinders

## Verwysings
# Silikaat

**Eienskappe**| **Algemeen** |
| --- |
| Naam | Silikaat   |
|  |  |
| Lys van anione |

'n **Silikaat** is in die chemie eintlik 'n sout wat die tetraëdriese komplekse ioon SiO44- bevat ('n **ortosilikaat**), maar die naam silikaat word gebruik vir die volle klas verbindings wat uit tetraëdriese SiO4-eenhede opgebou is. Die ortosilikaatioon is die suurres van ortokieselsuur H4SiO4, wat 'n baie swak suur met amfotere eienskappe is. Dit word daarom dikwels ook as die basis Si(OH)4 geskryf.

Baie silikate word in die natuur as minerale gevind, maar hulle kan ook chemies in die laboratorium vervaardig word. Die mineralogiese name is nie dieselfde as die chemiese name nie.

## Ortosilikate

Die struktuur van olivien toon die tetraëdriese ione SiO44- as eilande in pienk
'n Voorbeeld van 'n ortosilikaat is sinksilikaat.

In die mineralogie word ortosilikate (die 'regte' silikate) *nesosilikate* genoem na die Griekse woord *nêsos* wat *eiland* beteken.

Voorbeelde van nesosilikate is olivien, sirkoon en granaat.

## Sien ook

* Lys van anione
* Kategorie:Nickel-Strunz 9.A-minerale – die nesosilikaat-minerale

|  |  |  |
| --- | --- | --- |
| **Silikate**
Nesosilikaat -- Inosilikaat -- Sorosilikaat -- Siklosilikaat -- Tektosilikaat -- Filosilikaat |   |  |
# Suurchloried

'n **Suurchloried** of **asielchloried** is 'n organiese chemiese verbinding wat die funksionele groep -(C=O)Cl bevat. Hulle maak deel uit van die suurhaliede -(C=O)X, waar X=F, Cl, Br of I. Hierdie funksionele groep ontstaan wanneer die -OH groep van 'n karboksielsuurgroep met 'n chlooratoom vervang word.

Suurchloriede is taamlik reaktiewe en vlugtige verbindings wat 'n laer kookpunt besit as die ooreenkomstige suur, omrede die -OH-groep in die sure waterstofbindings kan vorm wat by die suurchloriede nie moontlik is nie. Met water ontbind suurchloriede en stel daarmee soutsuur en die karboksielsuur vry volgens die reaksie:

 WIKINIUM\_MATH\_PH\_0
Dit maak hulle traanverwekkende stowwe wat versigtig behandel moet word. 'n Suurchloried soos fosgeen is selfs in die Eerste Wêreldoorlog as chemiese wapen gebruik.

## Vervaardiging

Die vervaardiging behels 'n reaksie van die karboksielsuur en tionielchloried SOCl2 wat self die suurchloried van swaweligsuur (H2SO3) is.

Sintese van asielchloried
# Beagle

Beagle| 'n Driekleurige Beagle |
| Ander name | English Beagle |
| Oorsprong | Engeland |
|

| Kenmerke |
| --- |
| Massa |
Reun |
22–25 lb (10–11 kg) |
|  |
Teef |
20–23 lb (9–10 kg) |
| Hoogte |
13–16 in (33–41 cm) |
| Pels |
Kort hare, harde haarkleed van medium lengte |
| Kleur |
Driekleur of wit in kombinasie met swart en bruin of bruin |
| Lewensduur |
12–15 jaar |

 |
|

| Klassifikasiestandaarde |
| --- |
| FCI |
Group 6, Section 1 #161 |
standaard |
| AKC |
Jaghond |
standaard |
| ANKC |
Groep 4 (jaghond) |
standaard |
| CKC |
Groep 2 – jaghond |
standaard |
| KC (UK) |
Jaghond |
standaard |
| NZKC |
Jaghond |
standaard |
| UKC |
Geurhond |
standaard |

 |
| Hond (*Canis lupus familiaris*) |

Rustende beagles
Die **Beagle** is 'n klein- tot mediumgrootte honderas wat in Engeland geteel is. Sy hoofkleure is bruin, swart en wit. Hy is gewoonlik gebruik vir jagtogte, maar is ook 'n gewilde troeteldier om te hê. Oorspronklik is hy slegs gebruik vir jag, meestal deur die konings van Engeland. Vandag word hulle egter gebruik as familietroeteldiere.
# Albuca bracteata

| *Albuca bracteata* |
| --- |
|  |
| Bewaringstatus |
|  Veilig  (IUCN 3.1) |
| Wetenskaplike klassifikasie  |
| Domein: | Eukaryota |
| Koninkryk: | Plantae |
| *Klade*: | Tracheofiete |
| *Klade*: | Angiospermae |
| *Klade*: | Monocotyledon |
| Orde: | Asparagales |
| Familie: | Asparagaceae |
| Subfamilie: | Scilloideae |
| Genus: | *Albuca* |
| Spesie: | A. bracteata |
| Binomiale naam |
| Albuca bracteata (Thunb.) J.C.Manning & Goldblatt, (2009) |
| Sinonieme |
| * *Eliokarmos caudatum* (Aiton) Raf.
* *Fenelonia bracteata (Thunb.) Raf.*
* *Loncomelos caudatum* (Aiton) Dostál
* *Ornithogalum bracteatum* Thunb.
* *Ornithogalum caudatum* Aiton
* *Ornithogalum longibracteatum* Jacq.
* *Ornithogalum massonii* J.F.Gmel.
* *Ornithogalum scilloides* Jacq.
* *Stellarioides longibracteata* (Jacq.) Speta
* *Urginea mouretii* Batt. & Trab.
* *Urophyllon caudatum* (Aiton) Salisb.
 |

Albuca bracteata is 'n bolagtige geofiet wat deel van die Asparagaceae familie is. Die spesie is endemies aan Suid-Afrika en kom in die KwaZulu-Natal, die Oos-Kaap en die Wes-Kaap voor. Die spesie is onder andere deel van die Albanie-ruigte en fynbos.

## Galery

*
*
*
*
*
*

## Bronnelys

* REDLIST Sanbi
* Plants of the World
* Biodiversityadvisor
# Lugvaartuig

Lugvaartuig

vervoermiddel| Subklas van | vlieënde masjien, voertuig |
| Gekarakteriseer deur | aircraft class, aircraft type, aircraft model, aircraft family |
| Verwante Kategorie | Category:Individual aircraft |
| Category for the view from the item | Category:Views from aircraft |

NASA toets lugvaartuie
Die Mil Mi-8 is die mees vervaardigde helikopter in die geskiedenis
'n **Lugvaartuig** is 'n voertuig wat deur die atmosfeer van die aarde of deur enige atmosfeer kan beweeg. Tipiese voorbeelde van lugvaartuie sluit in vliegtuie, helikopters, lugskepe, sweeftuie en warmlugballonne.

## Verwysings

## Eksterne skakels

* Wikimedia Commons het meer media in die kategorie Lugvaartuig.
* (af)  Lugvaartterme
# Southwark

| Southwark |
| --- |
| Stadsdeel |
| Die Southwark-katedraal is die moederkerk van die Anglikaanse diosese van Southwark |
| Southwark |
| Koördinate: ﻿ / ﻿ |
| Land |  Verenigde Koninkryk |
| Land |  Engeland |
| Graafskap | Groter Londen |
| Borough | Southwark |
| Tydsone | UTC±00:00 (MGT) |
|  • Somertyd | UTC+01:00 (BST) |
| Poskode | SE1 |
| Skakelkodes | 020 |

**Southwark** [ˈsʌðɚk] is 'n stadsdeel van Sentraal-Londen wat administratief aan die London Borough of Southwark behoort. Southwark, wat in die noorde deur die Teemsrivier begrens word en sowat 2,4 km oos van Charing Cross geleë is, is een van die oudste buurte in die Britse hoofstad. Oorspronklik was dit 'n nedersetting in die graafskap Surrey wat uit 'n aantal parogieë bestaan het, maar weens die nabyheid van *City of London* onder die toenemende invloed van die hoofstad gekom het en ook by sy regspraak ingesluit is.

*London City Hall* is die hoofkwartier van die *Greater London Authority* wat strategiese besluite vir Groter Londen neem - onder meer oor vervoer, ekonomiese ontwikkeling, brandbestryding en reddingsdienste
Vandag is Southwark net teenoor die *City of London* geleë en strek oor 'n gebied wat - naas die naamgewende nedersetting met Bankside, 'n buurt en straat langs die Teems - historiese dorpe soos Bermondsey, Walworth, Camberwell, dele van Peckham, Nunhead, East Dulwich, dele van Herne Hill, Dulwich en Sydenham Hill insluit.

As een van Londen se binnestedelike distrikte het Southwark in die laat 19de en vroeë 20ste eeu die effekte van vinnige bevolkingsafname ervaar. Tans verkeer die buurt in 'n gevorderde toestand van stedelike regenerasie. So is hier onder meer die *City Hall* geleë wat die kantore van Groter Londen se bestuursliggaam, die *Greater London Authority (GLA)*, huisves.

## Verwysings